Document ID: /roh_data/filtered/fineweb-2-filterrobots_roh.jsonl.gz/38507

Allegra e bainvegni sin nossa pagina d’internet
L’URB, fundada l’on 1991 è ina uniun affiliada a la Lia Rumantscha che represchenta la Svizra rumantscha en la diaspora. Nus vulain gidar a commembers e a nossas uniuns, chors e gruppas libras a mantegnair lingua e cultura era ordaifer il chantun Grischun. Ina finamira impurtanta è era da sustegnair e unir rumantschs da tut ils idioms cun organisar periodicamain inscunters interrumantschs.
Era igl onn 2018 ha la suprastonza organisau differentas occurenzas (INSCUTER e TAVULIN). Dus INSCUNTERS han giu liug ordvart; a Sogn Gagl (zercladur) ed a Basilea (november). L'URB vul cheutras era sepresentar en autras regiuns ed aschia era contonscher la diaspora ch'ei buc orientada sin la regiun da Turitg.
Uonn ei il giubileum da 100 onns Lia Rumantscha da grond'impurtonza. Las festivitads han giu liug cun grond success a Zuoz en Engiadina duront il meins d'uost. Muort la presenza da nummerusas Romontschas e Romontschs (era cun uffons) han els dau perdetga che nies lungatg viva e ch'el stat avon in futur cun sfida, mo era empermettond.
Suenter las festivitads ha ei num da s'engaschar vinavon per nos interess. - L'URB envida Vus a siu proxim Inscunter e selegra sin in seveser a Turitg-Oerlikon (mira invit).
Cordials salids e bien engraziament per vossa confidonza e vies sustegn
Roman Pfister, president URB
Uost 2019